open-index/open-wikipedia-markdown huggingface dataset:
Հերոս հազարավոր դեմքերով

**«Հերոս հազարավոր դեմքերով»** (), ամերիկյան գիտնական ժոզեֆ Քեմպբելի գիրքն է ՝ համեմատական դիցաբանության վերաբերյալ։

2011 թվականին գիրքը ներառվել է *[[Time]]* ամսագրի լավագույն և ամենաազդեցիկ գրքերի ցանկում (1923 թվականից անգլերեն գրված գրքերի շարքում):

Ռեժիսոր Ջորջ Լուկասը ճանաչեց Քեմպբելի տեսությունը դիցաբանության մեջ և դրա ազդեցությունը «Աստղային պատերազմներ»(«Star Wars») ֆիլմերի վրա։

## Հիմնական գաղափարներ
Քեմբելը **«**Հերոս հազարավոր դեմքերով**»** գրել է 1949 թվականին և գրքում օգտագործել է Ֆրեյդի, Յունգի, Առնոլդ Վան Գեննեպի տեսությունները, ինչպես նաև ազգագրագետներ Ջեյմս Ջորջ Ֆրեզերի, Ֆրանց Բոասի և հոգեբան Օտտո Ռանկի հետազոտությունները։

Ուսումնասիրելով աշխարհի ժողովուրդների առասպելները՝ Քեմպբելը եկել է այս եզրակացությանը՝

*Առասպելներից շատերն ունեն ընդհանուր սյուժեի կառուցվածք ՝ [[արքետիպ]]ային հերոսի ճամփորդություն, մոնոմինություն։*

Հերոսը, ըստ Քեմփբելի, ճանապարհորդությունը կատարում է մի քանի փուլով.

### Հերոսը կանչվում է
Կանչ ստանալով ՝ նա հեռանում է սովորական աշխարհից և **«**ուսուցչի**»** օգնությամբ հաղթահարում է գերբնական աշխարհի ճանապարհին ընկած արգելքը։

### Հերոսը անցնում է փորձություն
Հետո հերոսին սպասում է փորձություն ,հնարավոր է  դաշնակիցների օգնություն։Հաղթահարելով ամենաբարդ փորձությունը  նա կստանա վարձատրություն։ Դրան հաջորդում է փոխաբերական մահը և հարությունը։

### Հերոսը վերադառնում է տուն
Դրանից հետո հերոսը վարձատրությամբ վերադառնում է սովորական աշխարհ, և փորձությունները կրկին սպասում են նրան ճանապարհին։ Վերադառնալուց հետո հերոսը կարող է ստացված պարգևը օգտագործել սովորական աշխարհը բարելավելու համար։

Գիրքը ստեղծելիս Քեմպբելը ուսումնասիրել է դասական դիցաբանությունը և գրականությունը, մասնավորապես, նա առաջնորդվել է ճանապարհներով, որոնցով անցել են նման հերոսներ՝ Օսիրիս, Բուդդա, Հիսուս, Պրոմեթևս, Մուհամմադ, Մովսես։ Առաջնորդվելով Վան Գեննեպի տեսությամբ՝ Քեմպբելը մշակեց անցումային ծեսերի սեփական դասակարգումը ՝ դրանք նույնպես բաժանելով երեք փուլերի.

# Տարանջատում
# Նվիրաբերում և վերադարձ կամ առանձնացնող,անջատիչ
# Անցումային և վերջնական փուլեր։

«Մոնոմինություն» տերմինը փոխառված է Ջոյսի *«Finnegans Wake»*-ից։

## Ազդեցությունը
Հիմնվելով գրքում ներկայացված գաղափարների վրա՝ հոլիվուդյան պրոդյուսեր Քրիստոֆեր Ոոգլերը սցենարիստների համար պատրաստեց ուսումնական ձեռնարկ։ Այս 7-էջանոց կարճ ձեռնարկը  ազդել է բազմաթիվ ֆիլմերի սցենարների վրա, մասնավորապես Walt Disney Studios- ի վրա։ Ջորջ Լուկասը Քեմպբելի տեսությունն օգտագործեց իր «Աստղային պատերազմներում»։

## Ծանոթագրություններ

Կատեգորիա:1949 ոչ գեղարվեստական գրքեր
Կատեգորիա:Դիցաբանություն
Կատեգորիա:Համաշխարհային գրականություն
Էլեն Պոմպեո

**Էլեն Քեթլին Պոմպեո** (, ), իռլանդական և իտալական ծագմամբ ամերիկացի դերասանուհի, որը հայտնի է Մերեդիթ Գրեյի «Գրեյի անատոմիա» հեռուստասերիալում իր դերակատարմամբ, որտեղ նա նկարահանվում է 2005 թվականից։ Պոմպեոն հեռուստատեսության ամենաբարձր վարձատրվող անձանցից մեկն է՝ շոուի մեկ դրվագի համար 350 հազար դոլար հոնորարով։

## Կենսագրություն
Էլեն Քեթլին Պոմպեոն ծնվել է Մասաչուսեթս նահանգի Էվերեթ քաղաքում։ Ունի իռլանդական և իտալական ծագում և դաստիարակվել է Հռոմեական կաթոլիկ եկեղեցու կանոններով։ Նրա մայրը մահացել է մեծ չափաբաժնով ցավազրկողներ օգտագործելու պատճառով, երբ Էլենը չորս տարեկան էր, իսկ հայրը որոշ ժամանակ անց կրկին ամուսնացել է։

1990-ական թվականների սկզբին բարմեն է աշխատել Նյու Յորքի հաստատություններից մեկում, որտեղ էլ իր համար գործակալ է գտել։ Շուտով նա հայտնվել է մի քանի հեռուստատեսային գովազդային հոլովակում, իսկ 1996 թվականին առաջին անգամ հանդես Է եկել որպես պրոֆեսիոնալ դերասանուհի՝ ներկայանալով «Օրենք և կարգուկանոն» հեռուստասերիալի դրվագում։

## Գործունեություն
Պոմպեոն 2001 թվականին տեղափոխվել է Լոս Անջելես՝ հաջողության հասնելու ձգտումներով։ Մեկ տարի անց «Լուսնային աշխարհի մղոն» ֆիլմում ստացել է իր առաջին խոշոր դերը, որտեղ նկարահանվել է Ջեյք Ջիլենհոլի հետ։ Դրանից հետո նա նկարահանվել է «Խենթը», «Բռնիր ինձ, եթե կարող ես» և «Հին կոփումը» ֆիլմերում։

2004 թվականին «ABC» հեռուստաալիքի «Կրքի անատոմիա» հեռուստասերիալի շրջանակներում Պոմպեոն ստացել է իր առաջին գլխավոր դերը, որը պատմում է «Սիեթլ Գրեյս» հիվանդանոցի կացարանների, բժիշկների և այլ անձնակազմի կյանքի մասին։ Պրեմիերան տեղի է ունեցել 2005 թվականի գարնանը, և շոուն արագորեն դարձել է հեռուստատեսության պատմության ամենամեծ հիթերից մեկը։ Դերի համար նա ստացել է մի քանի հեղինակավոր մրցանակ, այդ թվում՝ «ԱՄՆ կինոդերասանների գիլդիայի մրցանակ», ինչպես նաև 2007 թվականին առաջադրվել է «Ոսկե գլոբուս» մրցանակի՝ «հեռուստասերիալում՝ դրամայում, լավագույն կանացի դերի համար» կատեգորիայում։

## Անձնական կյանք
* Ամուսինը՝ Քրիս Այվերին (2007 թվականի նոյեմբերի 9-ից), երաժշտական պրոդյուսեր էր։ Մինչ հարսանիքը հանդիպել են 4 տարի։
:* Դուստրը՝ Ստելլա Լունա Այվերի (ծնված 2009 թվականի սեպտեմբերին)
* Դուստրը՝ Սիեննա Մեյ Այվերի (ծնված 2014 թվականի օգոստոսին փոխնակ մոր միջոցով)
:* Որդին՝ Էլայ Քրիստոֆեր Այվերի (ծնված 2016 թվականի դեկտեմբերին փոխնակ մոր միջոցով)

## Ֆիլմագրություն
### Ֆիլմ

### Հեռուստատեսություն

## Ծանոթագրություն

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի դերասանուհիներ
Կատեգորիա:Հեռուստատեսային պրոդյուսերներ
Կատեգորիա:Ամերիկացի փոդքասթերներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի ֆեմինիստներ
Heinz

**«H. J. Heinz»** (hայերեն՝ **Հայնց**), ամերիկյան պարենային ընկերություն, կետչուպի հայտնի արտադրող։ Կենտրոնական գրասենյակը  գտնվում է Փիթսբուրգում։

2015 թվականի մարտին հայտարարվել է, որ Kraft Foods Inc.-ը (հիմնադրվել է 1903-ին) և H. J. Heinz Company-ն կմիավորվեն The Kraft Heinz Company մեկ միասնական ընկերությունում։ Heinz -ի բաժնետերերը կստանձնեն համակցված ընկերության 51% -ը, իսկ Kraft Foods- ի բաժնետերերը վերահսկելու են միասնական կառուցվածքի 49% -ը։ Այս որոշումը միաձայն հաստատվել է երկու միավորված ընկերությունների տնօրենների խորհրդի կողմից։

## Պատմություն
Հիմնադրվել է 1869 թվականին համատեղ՝ Հենրի Ջոն Հայնցի և Կլարենս Նոբելի (Clarence Noble) կողմից՝ Heinz & Nobl անվամբ։

1875 թվականին Heinz & Noble ընկերությունը սնանկացավ և Հենրի Հայնցը գրանցեց F.&J. Heinz ընկերությունը իր հոր և եղբոր համար։ 1888 թվականին Հենրին գնեց F.&J. Heinz ընկերությունը իր հարազատներից և վերանվանեց այն H. J. Heinz։

2013 թվականի փետրվարին հայտարարվեց, որ նախկինում ընկերությունը համաձայնվել է ձեռք բերել Berkshire Hathaway (պատկանում է միլիարդատեր Ուորեն Բաֆեթին) և 3G կապիտալ մասնավոր ընկերությունները։ Ենթադրվում էր, որ վերջիններս բաժնետերերից 23 մլրդ դոլարով կգնեն Heinz-ի բաժնետոմսերը, ինչպես նաև ընկերության պարտքերը կփակեն 5 մլրդ դոլարով, որից հետո ընկերությունը հանրային ընկերությունից պետք է վերածվի մասնավոր ընկերության։ Գործարքն ավարտվել է նույն տարվա հունիսին։

## Սեփականատերեր և ղեկավարություն
Heinz-ը մասնավոր ընկերություն է, 50% հավասարության հիմունքներով, որը պատկանում է Berkshire Hathaway-ին և 3G Capital Capital մասնավոր բաժնետիրական հիմնադրամին։

Ընկերության նախագահները.

* 1905 թ-ից Հենրի Ջոն Հայնց
* 1919 թ-ից Հովարդ Հայնց
* 1941 թ-ից Հովարդ Հայնց II
* 1966 թ-ից Բարտ Գուկին
* 1979 թ-ից Էնթոնի Օ'Ռեյլի
* 1996 թ-ից Վիլյամ Ռ. Ջոնսոն

## Գործունեություն
Ընկերությունը արտադրում է է կետչուպներ, սոուսներ, թթու, ապուրներ, սառեցված սնունդ և այլն։ ԱՄՆ-ում Heinz-ը վերահսկում է կետչուպի շուկայի 60%-ը, մինչդեռ 50 այլ երկրներում, սեփական տվյալներով, զբաղեցնում է երկրորդ տեղը։ Աշխատակիցների թիվը 37.500 մարդ է (2005 թ.):

2005 ֆինանսական տարում՝ սկսած ապրիլից, ընկերության վաճառքը կազմել է 8,9 մլրդ դոլար։

### Heinz-ը Ռուսաստանում

Heinz-ը Ռուսաստանում աշխատում է 1993 թվականից, ունի մանկական սննդի գործարան Ստավրոպոլի երկրամասի Գեորգիևսկ քաղաքում, ինչպես նաև «Պետրսոյուզ» սննդի խումբը։

## Հետաքրքիր փաստեր
* **[[57 (թիվ)|57]] varieties**, ոչ թե Heinz-ի արտադրատեսակների իրական թվաքանակը, այլ պարզապես ընկերության հիմնադիր Հենրի Հայնցի «հաջողակ թիվը»։

## Նշումներ

## Արտաքին հղումներ
* 
* Ընկերության պաշտոնական կայքը՝ Ռուսաստանում

Կատեգորիա:Ամերիկյան ընկերություններ
Ջո Անդրես

**Ջո Անդրես** (, ), ամերիկացի կինոռեժիսոր, մոնտաժող, կինոպրոդյուսեր, սցենարիստ, դերասանուհի, պարուսույց և նկարչուհի։ Ուփսալայի կարճամետրաժ ֆիլմերի միջազգային փառատոնի, Չիկագոյում միջազգային կինոփառատոնի և «Ավինոն/Նյու Յորք» անկախ ֆիլմերի միջազգային փառատոնի մրցանակների դափնեկիր՝ «Սև օդապարուկներ» (1996) կարճամետրաժ ֆիլմի համար։

## Կենսագրություն և կարիերա
Մերի Ջո Անդրեսը ծնվել է 1954 թվականի մայիսի 21-ին ԱՄՆ-ի Կանզաս նահանգի Ուիչիտո քաղաքում՝ Երկրորդ համաշխարհային պատերազմի մասնակիցների ընտանիքում։

Ջոյի հայրը՝ Մարտին Յորք Անդրեսը (07.09.1922-29.09.1976), ԱՄՆ ծովային հետևակի մաստեր-սերժանտ և ԱՄՆ ռազմաօդային ուժերի գնդապետ է, իսկ մայրը՝ Ռոզմարի Անդրեսը (օրիորդական ազգանունը Կայաչա է 23.12.1920-14.06.2001), ԱՄՆ ծովային հետևակի շարքային և խոհարարի օգնական է։

Առաջին անգամ հայտնի է դարձել 1980-ական թվականներին Նյու Յորքի կինետիկ բեմում իր ֆիլմերի, պարերի և լուսային ներկայացումների շնորհիվ, որոնք ցուցադրվել են *Performing Garage*-ում, *la Mama* փորձարարական թատերական ակումբում, *Performance Space New York*-ում, *Danspace Project*-ում և Կենդանի կինոյի կոլեկտիվում։ Որպես ռեժիսոր՝ Անդրեսը ճանաչման և մրցանակների է արժանացել 1996 թվականին նկարահանված «Սև օդապարուկներ» ֆիլմի համար, որը ցուցադրվել է *PBS*-ում և մասնակցել է մի շարք կինոփառատոներում, ներառյալ՝ Սանդենսի, Բեռլինի, Տորոնտոյի, Լոնդոնի կինոփառատոնները և *Human Rights Watch*-ը։ Անդրեսը նկարահանել է երաժշտական և գեղարվեստական տեսահոլովակներում, ինչպես նաև աշխատել է իր սեփական ֆիլմերի վրա։ Անդրեսը պարային խորհրդատու էր հայտնի *Wooster Group-ում*։

Առաջատար համալսարաններում, թանգարաններում և արվեստի գաղութներում, այդ թվում, *Yaddo* և Իտալիայի Բելաջիո քաղաքում գտնվող Ռոքֆելերի հետազոտական կենտրոնում եղել է նկարիչ։ Անդրեսը ստեղծել է ցիանոտիպերով լուսանկարների շարք, որոնք կարելի է տեսնել նրա կայքում։

1987 թվականին ամուսնացել է դերասան Սթիվ Բուշեմիի հետ. նրանք ունեին մեկ որդի՝ Լյուսիանը, որը ծնվել է 1990 թվականին։

Ջո Անդրեսը մահացել է 2019 թվականի հունվարի 6-ին 64 տարեկան հասակում՝ ինկապսուլացված պերիտոնալ սկլերոզից։ Փակ հոգեհանգիստը տեղի է ունեցել հունվարի 8-ին։

## Ծանոթագրություններ

Կատեգորիա:Ամերիկացի խորեոգրաֆներ
Կատեգորիա:Ամերիկացի կինոարտադրողներ
Կատեգորիա:Ամերիկացի կինոռեժիսորներ
Կատեգորիա:21-րդ դարի ամերիկացի դերասաններ
Կատեգորիա:20-րդ դարի ամերիկացի դերասաններ
Կատեգորիա:Ամերիկացի նկարչուհիներ
Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Ամերիկացի սցենարիստներ
Կատեգորիա:21-րդ դարի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոդերասանուհիներ
Կատեգորիա:20-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կին ռեժիսորներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի մոնտաժողներ
Սերուցքային պանիր

**Սերուցքային պանիր** (, փափուկ պանիր), կաթից և սերուցքից պատրաստված փափուկ, չափավոր քաղցր համով պանիր (այստեղից էլ պանրի անվանումը)։ Ըստ ֆրանսիական աղբյուրների, այն հայտնի է 17-րդ դարից ի վեր։

Պանիրն ունի նուրբ բաղադրություն, չի պահանջում հասունացման շրջան և դրանով տարբերվում է այլ փափուկ պանիրներից, ինչպիսիք են՝ բրին և նյոշատելը։ Համին, կառուցվածքին, բաղադրությանը, ինչպես նաև պատրաստման եղանակին առավել նման են բուրսենը և մասկարպոնեն։

Սերուցքային պանիրներ են նաև ֆրանսիական «Chavroux»-ը և «Petit-suisse»- ը, ինչպես նաև նորվեգական «Snofrisk »- ը։ Բաղադրությունը և ճարպի պարունակությունը կարող է տարբեր լինել` կախված պանրի տեսակից։
մինի|Սերուցքային պանիր բեյգլի վրա
Այն օգտագործվում է հանրաճանաչ ուտեստներ (գլանափաթեթներ, չիզքեյք և «Կարմիր թավշյա» տորթ) պատրաստելու համար։

## Պանիր  «Ֆիլադելֆիա»
Ամերիկայում ամենահայտնի պանիրը կրում է «Ֆիլադելֆիա» անվանումը։ Այն արտադրում է ամերիկյան Kraft Foods ընկերությունը։ Այս պանիրը արտադրվել է 1872 թվականից, անունը ստացել է ի պատիվ Ֆիլադելֆիա քաղաքի, որը այն ժամանակ հայտնի էր իր գերազանց որակի սննդով։

Այս պանիրը բաղկացած է կովի յուղազրկված, պաստերիզացված կաթից և կաթնային ճարպից, շիճուկի սպիտակուցային խտանյութից, պանրի մշակման խտանյութերից, աղից, շիճուկից, կայունացուցիչներից (աշորայի խեժ կամ բակլայի խեժ), սորբինաթթվից (որպես կոնսերվանտ), վիտամին А պալմիտատից։

Կաթը պաստերիզացվում է, հետո հոմոգենիզացվում և սառեցվում է հաջորդ փուլը սկսելու համար։ Կաթը դանդաղ տաքացվում է ֆերմենտացիայից առաջ։ Դրա համար պատրաստի խառնուրդը համասեռացնում են թթխմորի հետ՝ կաթնային սպիտակուցների մակարդման և պանրի մակարդուկը շիճուկից առանձնացնելու համար։

Դրանից հետո շիճուկը առանձնացվում է պանրից։ Պանրի զանգվածին տրվում է ցանկալի տեսք և ավելացվում է աղ ու կայունացուցիչներ։ Համային հավելումները, ինչպիսիք են՝ սխտորը, բույսերը, ավելացնում են արդեն պատրաստի սերուցքային պանրին փաթեթավորելուց առաջ։

## Ծանոթագրություններ

Կատեգորիա:Կաթնամթերք
Կատեգորիա:Կովի կաթից պանիրներ
Կատեգորիա:Ֆրանսիական պանիրներ
Տեղաբնիկ ժողովուրդների միջազգային օր

**Տեղաբնիկ ժողովուրդների միջազգային օր** (, , , ), միջազգային տոն, որը նշվում է օգոստոսի 9-ին։

Օգոստոսի 9-ը ՄԱԿ-ի Գլխավոր վեհաժողովի կողմից 1994 թվականին (դեկտեմբերի 23-ի № 49/214 որոշում) հռչակվել է Տեղաբնիկ ժողովուրդների միջազգային օր և նշվում է ամեն տարի։

2004 թվականի դեկտեմբերի 20-ին № 59/174 որոշմամբ Գլխավոր ասամբլեան հռչակել է աշխարհի բնիկ ժողովուրդների երկրորդ միջազգային տասնամյակը՝ «Գործողության և արժանապատվության տասնամյակ» կարգախոսով որոշվել է շարունակել տոնել բնիկ ժողովուրդների Միջազգային օրը երկրորդ տասնամյակի ընթացքում։ Վեհաժողովը խնդրել Է ՄԱԿ-ի գլխավոր քարտուղարին կոչ անել կառավարություններին՝ տոնել այդ օրը ազգային մակարդակով։

2009 թվականի սեպտեմբերի 22-ին ՄԱԿ-ի քարտուղարությունը թողարկել է հատուկ փոստային նամականիշներ՝ նվիրված այդ Միջազգային օրվան։

2005 թվականի իր ուղերձում ՄԱԿ-ի գլխավոր քարտուղարը կոչ է արել խոստանալ

## Օրվա թեման
* 2018 թվական - «Բնիկ ժողովուրդների արտագաղթ և տեղավորում»
* 2017 թվական -
* 2016 թվական -
* 2015 թվական - «2015 թվականից հետո օրակարգ. բնիկ ժողովուրդների առողջության և անվտանգության ապահովում»
* 2014 թվական - «Կամրջել բացը. բնիկ ժողովուրդների իրավունքների իրականացում»
* 2013 թվական - «Բնիկ ժողովուրդների դաշինքների ստեղծում. պայմանագրերի վիճակի, համաձայնագրերի և կառուցողական այլ պայմանավորվածությունների համապատասխանություն»
* 2012 թվական - «Մասսայական լրատվամիջոցների հասանելիություն և ծառայեցում բնիկ ժողովուրդներին»
* 2011 թվական - «Բնիկ ժողովուրդների ստեղծարարություն. արժևորելով ավանդույթներն ու մշակույթը՝ մեր սեփական ապագայի ստեղծում»
* 2010 թվական - «Բնիկ ժողովուրդներին պատկանող կինոգործիչներ»
* 2009 թվական - «Բնիկ ժողովուրդներ և ՄԻԱՎ/ՁԻԱՀ»
* 2008 թվական - «Պետությունների և բնիկ ժողովուրդների միջև հաշտեցում և համագործակցում»

## Տես նաև
*Բնիկ ժողովուրդների լեզուների միջազգային տարի

## Տեղաբնիկ ժողովրդի ներկայացուցիչներ

Aili Keskitalo 1.jpg
Kutia kondh inde 02 05b.jpg
Ati woman 2b.jpg
AinuManStilflied.JPG


## Ծանոթագրություններ

## Արտաքին հղումներ
* Резолюция № Α/RES/49/214
* Официальная страница дня на сайте ООН
* Послание Генерального секретаря ООН по случаю Международного дня коренных народов мира в 2005 г.

Կատեգորիա:ՄԱԿ-ի միջազգային օրեր
Կատեգորիա:Էթնիկ խմբեր
Կատեգորիա:Օգոստոսի 9
Կատեգորիա:Օգոստոսի տոներ
Կանալետե

**Կանալետե** (), քաղաք և մունիցիպալիտետ Կոլումբիայի հյուսիսում ՝ Կորդովայի դեպարտամենտում։

## Պատմություն
Բնակավայրը, որից  քաղաքը հետագայում աճել է, հիմնադրվել է 1952 թվականին։ Կանալետե  մունիցիպալիտետը 1979 թվականին առանձնացվել է առանձին վարչական միավորի։

## Աշխարհագրական դիրք
Կանալիտե քաղաքը գտնվում է դեպարտամենտի հյուսիսարևմտյան մասում, Կարիբյան լեռնաշխարհի սահմաններում, Կանալետե գետի ձախ ափին՝ Մոնտերիա քաղաքից մոտ 36 կմ դեպի արևմուտք։ Բացարձակ բարձրությունը ծովի մակարդակից 51 մետր է։

Կանալետեի մունիցիպալիտետը հյուսիսում և հյուսիս-արևմուտքում սահմանակից է Լոս Կորդովասի մունիցիպալիտետի տարածքին, արևելքում և հարավ-արևելքին՝ Մոնտերիայի մունիցիպալիտետի հետ, հարավ-արևմուտքում ՝ Անտիոքիայի դեպարտամենտին։ Մունիցիպալիտետի տարածքը 483 կմ² է։

## Բնակչություն

2005 թվականի մարդահամարի համաձայն, տղամարդիկ կազմել են Կանալետեի բնակչության 53.4% -ը, կանայք ՝ համապատասխանաբար 46,6%։ Ռասայականորեն, սպիտակամորթներն ու մետիսները կազմել են քաղաքի բնակչության 99.4% -ը. սևամորթները, մուլաթները` 0,6%։ Գրագիտության մակարդակը ողջ բնակչության համար կազմել է 72.4%:

## Տնտեսություն
Կանալեթի տնտեսությունը հիմնված է անասնաբուծության վրա։

Քաղաքային և քաղաքային ձեռնարկությունների ընդհանուր թվի 68,7% -ը առևտրային ձեռնարկություններ են, 22.9% -ը `ծառայություններ մատուցող ձեռնարկություններ, 8% -ը` արդյունաբերական ձեռնարկություններ, 0.4% -ը `տնտեսության այլ ոլորտների ձեռնարկություններ։

## Ծանոթագրություններ

Կատեգորիա:1952 հիմնադրումներ
Կատեգորիա:Կոլումբիայի քաղաքներ
Չինու

**Չինու** (), քաղաք և մունիցիպալիտետ Կոլումբիայի հյուսիսում ՝ Կորդոբայի դեպարտամենտում։

## Պատմություն
Բնակավայրը, որից քաղաքը հետագայում աճել է, հիմնադրվել է 1534 թվականի հունվարի 24-ին՝ Դոն Ալոնսո դե Հերեդիայի կողմից։ Չինուի մունիցիպալիտետը որպես առանձին վարչական միավոր ստեղծվել է 1883 թվականին։

## Աշխարհագրական դիրք
Չինուի մունիցիպալիտետ քաղաքը գտնվում է դեպարտամենտի հյուսիս-արևելքում, Կարիբյան լեռնաշխարհի սահմաններում, Մոնտերիա քաղաքից մոտ 59 կմ հյուսիս-արևելք։ Բացարձակ բարձրությունը ծովի մակարդակից 121 մետր է։

Չինուի մունիցիպալիտետը արևմուտքում սահմանակից է Սան Անդրես դե Սոտավենտոյի մունիցիպալիտետի տարածքին, հարավ-արևմուտքում ՝ Սիենագա դե Օրոյի մունիցիպալիտետին, հարավում ՝ Սագագունի մունիցիպալիտետին, հյուսիսում և արևելքում՝ Սուրե դեպարտամենտին։ Մունիցիպալիտետի տարածքը 624 կմ² է։

## Բնակչություն
Քաղաքի և քաղաքապետարանի համատեղ բնակչությունը 2015 թվականին կազմել է 48 304 մարդ, ըստ Կոլումբիայի վիճակագրության ազգային վարչակազմի։ Քաղաքապետարանի բնակչության դինամիկան ըստ տարիների.

2005 թվականի մարդահամարի համաձայն տղամարդիկ կազմել են Չինուի բնակչության 50.9% -ը, կանայք ՝ համապատասխանաբար 49.1%: Ռասայականորեն, սպիտակամորթներն ու մետիսները կազմել են քաղաքի բնակչության 56% -ը, հնդիկները `41%, սևամորթները, մուլատները՝ 3%: Գրագիտության մակարդակը ողջ բնակչության համար կազմել է 83.4%:

## Տնտեսություն
Չինուի տնտեսությունը հիմնված է գյուղատնտեսության վրա։ Մունիցիպալիտետը արտադրում է նաև կաշվե կոշիկ, կերամիկա և տեքստիլ։

Քաղաքային և քաղաքային ձեռնարկությունների ընդհանուր թվի 65,5% -ը առևտրային ձեռնարկություններ են, 19.4% -ը` ծառայություններ մատուցող ձեռնարկություններ, 14.6%-ը` արդյունաբերական ձեռնարկություններ, 0,5% -ը `տնտեսության այլ ոլորտների ձեռնարկություններ։

## Տրանսպորտ
Քաղաքով անցնում է համար 25 ազգային մայրուղին (իսպ. ՝ Ruta Nacional 25):

## Ծանոթագրություններ

Կատեգորիա:1883 հիմնադրումներ
Կատեգորիա:Կոլումբիայի քաղաքներ
Սասեքսի դուքս Ավգուստ Ֆրեդերիկ

**Սասեքսի դուքս արքայազն Ավգուստ Ֆրեդերիկ** (, ), Անգլիայի թագավոր Գեորգ III-ի 6-րդ որդին, որն ի տարբերություն իր եղբայրների, երբեք չի ծառայել բանակում կամ նավատորմում, այլ իրեն նվիրել է գրքասիրությանը և քաղաքականությանը։

## Կենսագրություն
thumb|180 px|left|Մեծ Բրիտանիայի արքայազն Ավգուստ Ֆրեդերիկն իր երիտասարդության տարիներին
Հռոմում գտնվելու ժամանակ` 1793 թվականին, ամուսնացել է կաթոլիկ Ավգուստա Մյուրեյի հետ, որը շոտլանդացի Դումոր կոմսի դուստրն էր։ Չնայած Սասեքսի դուքսը հրաժարվել էր ժառանգության բոլոր իրավունքներից, Գեորգ III-ն անգլիական դինաստիայի ընտանեկան օրենսդրության համաձայն ամուսնությունը հայտարարել է ապօրինի։ Մի քանի տարի անց Սասեքսը բաժանվել է կնոջից։

Միացյալ Թագավորության լորդերի պալատում նա հիմնականում հավատարիմ է մնացել ընդդիմադիր կուսակցությանը և քվեարկել է կաթոլիկների ազատագրման, ստրկության վերացման, խորհրդարանական բարեփոխումների օգտին։ Սասեքսի արքայազնը հավաքել է հարուստ գրադարան, հատկապես Աստվածաշնչի և ձեռագրերի հրատարակություններ ու թարգմանություններ։ Այս գրադարանը նկարագրել է *Th. Jos. Pettigrew*-ը (Լոնդոն, 1827)։ 1831 թվականին Ավգուստ Ֆրեդերիկը առանց արքայական համաձայնության կրկին ամուսնացել է իռլանդացի կոմս Առանի դստեր` լեդի Ցեցիլիա Բագգինսի (Անդերվուդ) հետ, որին 1840 թվականին շնորհվել է Ինվերնեսի կոմսուհու տիտղոս։

1813-1843 թվականներին եղել է Անգլիայի Միացյալ մեծ օթյակի մեծ վարպետ։

## Ծանոթագրություններ

## Աղբյուրներ
* 

Կատեգորիա:Գյոթինգենի համալսարանի շրջանավարտներ
Կատեգորիա:Մեծ Բրիտանիայի արքայազններ
Կատեգորիա:Մեծ Բրիտանիայի քաղաքական գործիչներ
Կատեգորիա:Կապիչի շքանշանի ասպետներ
Կատեգորիա:Բաղնիքի շքանշանի Մեծ Խաչի ասպետներ
Revenge

**«Revenge»** (), սկզբնապես անվանվել է՝ **«Garette's Revenge»** (), ամերիկացի ռեփեր XXXTentacion-ի երգը։ Այն թողարկվել է 2017 թվականի մայիսի 18-ին՝ Bad Vibes Forever և Empire Distribution լեյբլների միջոցով։ Սա նրա դեբյուտային՝ «17» ստուդիական ալբոմի գլխավոր սինգլն է։

## Պատմություն
Երգի մասին հայտարարվել է Թվիթթերում՝ մայիսի 9-ին XXXTentacion-ի ընկերոջ՝ Ջոսելին Ֆլորեսի մահվանից առաջ, որը ինքնասպանություն է գործել մայիսի 14-ին։ SoundCloud հարթակում՝ երգի նկարագրության բաժնում գրված է՝ «Ես քեզ սիրում եմ, Գարեթ, հանգչիր խաղաղությամբ, Ջոսելին, ես վրեժ կլուծեմ աշխարհից» ()։

## Չարթեր

## Հավաստագրումներ

## Ծանոթագրություններ

## Արտաքին հղումներ
*
*

Կատեգորիա:XXXTentacion-ի երգեր
Կատեգորիա:Երգեր ինքնասպանության մասին
Չան Չոնգ Քիմ

**Չան Չոնգ Քիմ** (, ), վիետնամացի մանկավարժ և քաղաքական գործիչ, այսպես կոչված վիետնամական կայսրության վարչապետ, որը 1945 թվականին Երկրորդ համաշխարահային պատերզմի տարիներին գրավվեց ճապոնացիների կողմից և հռչակվեց ֆրանսիական Հնդկաչին։

## Կենսագրություն
Ծնվել է Վիետնամի ֆրանսիական գաղութացման շրջանում։ Նա աշխատել է որպես թարգմանիչ, այնուհետև 1908 թվականին ստացել է կրթաթոշակ գաղութական դպրոցից (ֆր.L'École Coloniale), ինչը նրան հնսրավորություն է տվել շարունակել ուսումը մանկավարժական դպրոցում (ֆր.՝L'école Normale d'instituteurs) Մելենում։ Հնդկաչին վերադառնալուց հետո նա սկզբում դասավանդում էր Աննամում, այնուհետև՝ կրթության ազգային խորհրդի տեսուչ էր Տոնկինում։ Նա գրել է մի շարք աշխատանքներ Վիետնամի պատմության վերաբերյալ։  
Երկրորդ համաշխարհային պատերազմի տարիներին նա պատկանում էր վիետնամական ազգային հայրենասիրական խմբավորմանը, որը Ճապոնիային համարում էր՝ որպես եվրոպացիների կողմից Ասիան գաղութական ստրկությունից ազատագրող երկիր։ Այլ հայրենասերների հետ միասին Ֆրանսիայի Վիչիի իշխանությունները 1943 թվականի աշնանը նրան ևս ձերբակալեցին։ Ճապոնացիներին հաջողվեց նրան այլ հայրենասերների հետ միասին արտաքսել նախ Սինգապուր, ապա՝ Թաիլանդ։  
1945 թվականի մարտին, այն բանից հետո, երբ ճապոնացիները տապալեցին ֆրանսիական գաղութային իշխանությունը Հնդկաչինում, և բոլոր վիետնամական տարածքները միավորվեցին մեկ խամաճիկային կայսրության մեջ, նա վերադարձավ հայրենիք։ Ճապոնացիները սկզբում Նհո Դին Զիեմունին առաջարկեցին ղեկավարել նորաստեղծ կառավարությունը, բայց վերջինս հրաժարվեց, ուստի նրանց ընտրությունը կանգ առավ Չան Չոնգ Քիմի վրա։ Վերջինս ստեղծեց կառավարություն, իսկ կայսր Բաո Դաին դարձավ պետության պաշտոնական ղեկավար։ 
Իսկզբանե կառավարությունը երկրի հյուսիսում բախվեց աղետալի սովի, որի դեմ պայքարի միջոց չուներ։ Մյուս կողմից կառավարությունը կարողացավ համախմբել ազգային հայրենասերներին, իրականացնել վարչական և կրթական բարեփոխումներ, վերամիավորել ֆրանսիացիների կողմից ճնշված մարտիկներին ընդդեմ գաղութիզմի, և զանգվածաբար լատինական այբուբենը ներմուծել դպրոցական կրթության մեջ։ Օգոստոսի 8֊ին, երբ ճապոնացիները օկուպացիայի արդյունքում սկսեցին հեռանալ Վիետնամից, Չան Չոն Քիմը և նրա կառավարությունը հրաժարական տվեցին։ Շուտով կոմունիստները գրավեցին  իշխանությունը երկրի հյուսիսում։ Նախկին վարչապետը հարավում ձևավորեց Հայրենասիրական կոմիտե,որն իրական իշխանություն չուներ։ Մի քանի շաբաթ անց կայսր Բաո Դաին հրաժարական տվեց։ Իր կառավարման անկումից հետո Չան Չոնգ Քիմը վերադարձավ դասավանդման գործին։ 1953 թվականի հոկտեմբերին՝ իր մահվանից մի քանի ամիս առաջ, նա դարձավ Կոնգրեսի նախագահ, որի պատվիրակները Ֆրանսիայից պահանջում էին Հարավային Վիետնամի անկախությունը։

## Ծանոթագրություններ

## Գրականություն
* 

Կատեգորիա:Բնօրինակում անաղբյուր հոդվածներ
Կատեգորիա:Քաղաքական գործիչներ
Վուլֆ Հաաս

**Վուլֆ Հաաս** (, ), ավստրիացի գրող։

## Կենսագրություն
Վուլֆ Հաասը ծնվել է 1960 թվականի դեկտեմբերի 14-ին, Մարիա Ալմում։ 1970-1979 թվականներին սովորել է կաթոլիկ գիմնազիայում։ Այն ավարտելուց հետո Հաասը Զալցբուրգի համալսարանում ուսումնասիրել է հոգեբանություն, գերմանագիտոթյուն և լեզվաբանություն։ 1988 թվականից մինչև 1990 թվականը դասավանդել է Սուոնսի համալսարանում։

Առաջին վեպը` «Auferstehung der Toten»-ը, գրվել է 1996 թվականին։

## Մրցանակներ
* 2006 թվական` Վիլհելմ Ռաաբե մրցանակ

## Աշխատանքներ
[thumb|Վուլֆ Հաասն ընթերցում է [Ֆրանկֆուրտի գրքի տոնավաճառում, 2009 թվական]]

### Պատմվածքներ
* **Brenner detective stories** (Բրենների դետեկտիվ պատմություններ).
** *Auferstehung der Toten* (Zell am See), Rowohlt, Reinbek 1996, 
** *Der Knochenmann* (Klöch in Styria), Rowohlt, Reinbek 1997,  
** *Komm, süßer Tod* (Vienna), Rowohlt, Reinbek 1998,  
** *Silentium!* (Salzburg), Rowohlt, Reinbek 1999, 
** *Wie die Tiere* (Vienna), Rowohlt, Reinbek 2001, 
** *Das ewige Leben* (Graz), Hoffmann und Campe, Hamburg 2003, 
** *Der Brenner und der liebe Gott*, Hoffmann und Campe, Hamburg 2009,  
** *Brennerova*, Hoffmann und Campe, Hamburg 2014, 
* *Ausgebremst - Der Roman zur Formel 1*, Rowohlt, Reinbek 1998, 
* *The weather fifteen years ago* (*Das Wetter vor 15 Jahren*, 2006), Hoffmann und Campe, Hamburg 2006, 
* *Verteidigung der Missionarsstellung*. Hoffmann und Campe, Hamburg 2012, 

### Ոչ գեղարվեստական
* *Sprachtheoretische Grundlagen der Konkreten Poesie*. Akademischer Verlag Heinz, Stuttgart 1990 
* *Die Liebe in den Zeiten des Cola-Rauschs*, Verlag Tauschzentrale, Wien 1993, 

### Մանկական գրքեր
* *Die Gans im Gegenteil*. Hoffmann und Campe, Hamburg 2010 

## Ծանոթագրություններ

## Գրականություն
* Helga Schreckenberger, "Wolf Haas's Brenner Novels - Austrian Adaptations and Transformations of the American Detective Story ", in Internet-Zeitschrift für Kulturwissenschaften, Number 17, Februar 2010.

## Արտաքին հղումներ
* Interview with Wolf Haas in the newspaper Welt am Sonntag, January 2, 2011 

Կատեգորիա:Ավստրիացի գրողներ
Կատեգորիա:20-րդ դարի ավստրիացի գրողներ
Կատեգորիա:Գերմանալեզու գրողներ
Կատեգորիա:Ավստրիացի մանկագիրներ
Կատեգորիա:21-րդ դարի գրողներ
Կատեգորիա:20-րդ դարի գրողներ
Կատեգորիա:21-րդ դարի վիպասաններ
Կատեգորիա:20-րդ դարի վիպասաններ
Կատեգորիա:Ավստրիացի սցենարիստներ
Կատեգորիա:Ավստրիացի վիպասաններ
Ալես

**Ալես** (), քաղաք Ֆրանսիայի Ալես շրջանում։

Ալեսը գտնվում է Գարդոն գետի ոլորանում, Սևեններ լեռնաշղթայի ստորին հատվածում, Սևեններ ազգային պարկի ծայրամասում։

## Պատմություն
XVI դարում Ալեսը եղել է կարևոր հուգենոտների կենտրոն։ 1629 թվականին ֆրանսիացի թագավոր Լյուդովիկոս XIII-ի կողմից քաղաքի զավթումից հետո այդտեղ խաղաղության պայմանագիր է ստորագրվել, որով հաստատվել է Նանտի էդիկտ հրովարտակը։

1694 թվականին քաղաքում հիմնվել է եպիսկոպոսություն, սակայն 1790 թվականին այն վերացվել է։ Այդ ժամանակին է վերաբերում նաև սուրբ Հովհաննես Մկրտչի տաճարի հիմնումը։

1688 թվականին ֆրանսիացի հայտնի ռազմական ինժեներ Սեբաստիան Լը Պրետր դը Վոբան Ալեսում կառուցել է կայազորային բերդ։

## Տնտեսություն
XIX դարի կեսերից մինչև XX դարի  վերջ Ալեսը եղել է Գար դեպարտամենտի հանքարդյունաբերության կենտրոն։ Այդ ճյուղի զարթոնքը սկսվում է Ալեսի միջով 1840 թվականին Բոքերից մինչև Նիմ երկաթուղային գծի կառուցմամբ։

Այդտեղ է գտնվում հանքարդյունաբերական բարձրագույն դպրոցը։

## Տեսարժան վայրեր
* Սուրբ Հովհաննես Մկրտչի տաճար
* Կայազորային բերդ
* Լուի Պաստյորի  հուշարձան, որը քաղաքում անցկացրել է  մետաքսի թրթուրների հիվանդությունների հետ կապված իր  փորձարկումները 
* համաքաղաքացի քիմիկոս Ժան Բատիստ Դյումաի հուշարձան
* տարածքային բուսաբանական այգի

## Բնակչություն

## Քույր-քաղաքներ
*  Քիլմառնոք
*  Բիլինա

## Պատկերասրահ

Ales Fountain.JPG
AlesProsonView.JPG
Dumas 1.jpg
Monument to resistance Ales.JPG
SSL23604.JPG
SilkAndPasteurAles.JPG


## Ծանոթագրություններ

## Արտաքին հղումներ
* Պաշտոնական կայք
* City council website (in French)
* The Regordane Way or St Gilles Trail, which starts in Alès

Կատեգորիա:Բնօրինակում անաղբյուր հոդվածներ
Կատեգորիա:Եվրոպական քաղաքներ
Կատեգորիա:Ֆրանսիայի քաղաքներ
Վարադերո

**Վարադերո** () առողջարանային քաղաք Կուբայի Մատանզաս նահանգում։

Գտնվում է  Հավանայից 140 կմ արևելք՝ Իկակոս թերակղզում։ Կարիբյան ավազանի խոշորագույն հանգստյան գոտիներից մեկը։

1992 թվականինին Վարադերո լողափը ՅՈՒՆԵՍԿՕ-ի կողմից ճանաչվել է աշխարհի ամենամաքուր լողափերից մեկը։

Իկասոս թերակղզին, որի վրա գտնվում է հանգստավայրը, տարածվում է օվկիանոսից 20 կմ հեռավորության վրա և իր ամենալայն մասում ունի ընդամենը 1,2 կմ լայնություն։  Իկակոս հրվանդանը, թերակղզու հյուսիսային ծայրամասը, համարվում է Կուբայի ամենահյուսիսային կետը։

## Պատմություն
Վարադերոյի մասին առաջին հիշատակումը գրանցվել է 1555 թվականին։ Հանգստավայրը հիմնադրվել է 1872 թվականին, իսկ արագ զարգացումը սկսվել է XX դարի 30-ական թվականների սկզբներին։

Թերակղզում կան մի քանի հնագիտական հուշարձաններ (Ամբրոսիոյի քարանձավը՝ հին հնդկացի նկարիչների ժայռապատկերներով)։

Հանգստավայրի հայտնիությունը տարեցտարի  ավելանում է։ Վարադերոյի երկայնքով տեղակայված են հանրահայտ հյուրանոցային ցանցերի ամենաշքեղ հյուրանոցները, որոնք ունեն եվրոպական մակարդակի սպասարկում։ Վարադերոն հայտնի է որպես վերականգնողական դայվինգի գոտի։ Հանգստավայր կարելի է մուտք գործել մայրուղու վրա տեղադրված անցակետերի միջոցով։  Թերակղզուց քսան կիլոմետր դեպի հարավ-արևմուտք գտնվում է Վարադերոյի օդանավակայանը՝ «Խուան Գուալբերտո Գոմեսը», որը երկրի երկրորդ կարևորագույն օդանավակայանն է Հավանայի «Խոսե Մարտիից» հետո։
մինի|Վարադերոն արբանյակից|alt=|ձախից
alt=|մինի|Վարադերո լողափ|ձախից

## Մշակույթի գործերում
Վարադերոն գովերգվում է Կառլոս Պուեբլայի նույնանուն երգում։ Այն գովերգվում է մի ուրիշ հայտնի երգում  ևս  «Դա մենք ենք ասում»  «Կրակ» խմբի կատարմամբ, *Արգելված թմբուկահարներ* խմբի «Կուբան մոտ է» երգում, Իրժիի և Կարել Սվոբոդայի ղեկավարությամբ գործող գործիքային նվագախմբի  և չեխոսլովական  *"Discobolos"* խմբի *"Varadero, bila plaz*"  կոմպոզիցիայում։

## Քույր քաղաքներ
*Կանկուն, Մեքսիկա
*Պունտա-դել-Էստե, Ուրուգվայ
*Դրիֆֆլիդ, Իստ-Ռայդինգ-օֆ-Յորկշիր, Մեծ Բրիտանիա

## Աղբյուրներ
* 

## Ծանոթագրություններ

Կատեգորիա:Քաղաք
Յուլիա Գեֆտեր

**Յուլիա Մարկովնա Գեֆտեր** (, ), խորհրդային կենսաքիմիկոս, բժշկության դոկտոր, պրոֆեսոր, Լենինգրադի 1-ին բժշկական ինստիտուտի  կենսաքիմիայի ամբիոնի վարիչ (1931-1964)։

## Կենսագրություն
Ծնվել է Մոսկվայում`դեղագործ Մարկ Նաումովիչ Գեֆտերի (1842-1919) և Դարիա Գրիգորիևնա Գեֆտերի (1853-1937) ընտանիքում։ Ավարտել է Պետրոպավլովյան կանանց վարժարանը։

Այն բանից հետո, երբ կառավարությունը բուհերում կանանց կրթության արգելք մտցրեց, նա բարձրագույն կրթությունն ավարտեց Մյունխենի համալսարանում, 1911 թվականին ստացավ բժշկագիտության դոկտորի կոչում։

1913-1920 թվականներին աշխատել է Մոսկվայի պետական համալսարանի թերապևտիկ կլինիկայում և միաժամանակ մինչև 1915 թվականը Ն. Դ. Զելինսկու օրգանական քիմիայի լաբորատորիայում, 1915 թվականից ՄՊՀ բժշկական քիմիայի լաբորատորիայում՝ Վ. Ս. Գուլևիչի ղեկավարությամբ։

1923 թվականից՝ ղեկավար մասնագիտական հիվանդությունների ինստիտուտի կենսաքիմիական լաբորատորիայում։ 1930 թվականին, երբ Մոսկվայի 1-ին պետական համալսարանի բժշկական ֆակուլտետը վերակազմավորվեց Մոսկվայի 1-ին բժշկական ինստիտուտի, նա սկսեց աշխատել դեղորայքային քիմիայի ամբիոնում։

1931-1964 թթ. Լենինգրադի 1-ին բժշկական ինստիտուտի կենսաքիմիայի ամբիոնի ղեկավար, այնուհետև գիտական խորհրդատու։ 1938-1948 թվականներին Լենինգրադի բժիշկների կատարելագործման պետական ինստիտուտի կենսաքիմիայի ամբիոնի վարիչ։

Նա պարգևատրվել է Լենինի շքանշանով, «Պատվի կրծքանշանով», «Լենինգրադի պաշտպանության համար» մեդալով։

## Գիտական գործունեություն
Հետազոտական հետաքրքրություններ. մկանային կենսաքիմիա, սննդային խնդիրներ (ներառյալ այրոցների սննդային թերապիան), թթվածնի անբավարարության խնդիրը, հիպերտոնիան։

### Հրապարակումներ
* Сборник научных работ Кафедры биохимии [Текст] / Под ред. проф. Ю. М. Гефтер ; Первый Ленингр. мед. ин-т им. акад. И. П. Павлова. — Ленинград : [б. и.], 1958. — 194 с., 2 л. табл. : ил.; 23 см.
* Влияние кислородной недостаточности на обмен веществ в тканях [Текст] : [Сборник статей] / [Под ред. проф. Ю. М. Гефтер и М. А. Добринской]. — Ленинград : [б. и.], 1962. — 99 с. : черт.; 22 см. — (Труды Кафедры биохимии/ 1-й Ленингр. мед. ин-т им. акад. И. П. Павлова; Вып. 2).
* Анализ мочи [Текст] : Руководство при практ. занятиях в лаборатории / Акад. Вл. Гулевич ; Под ред. и с доп. проф. Ю. М. Гефтер. — 3-е изд. — [Ленинград] : Медгиз. Ленингр. отд-ние, 1945 (2-я ф-ка дет. книги Детгиза). — 240 с., 2 л. табл., схем : ил.; 22 см.

## Աղբյուրներ
* Великие женщины прошлого. Газета Пульс, 6 марта 2009 
* ГЕФТЕР Юлия Марковна
* ЖУРНАЛ «ВОПРОСЫ БИОЛОГИЧЕСКОЙ, МЕДИЦИНСКОЙ И ФАРМАЦЕВТИЧЕСКОЙ ХИМИИ»: СТРАНИЦЫ ИСТОРИИ

Կատեգորիա:Խորհրդային կենսաքիմիկոսներ
Կատեգորիա:Լենինի շքանշանի ասպետներ
Կատեգորիա:Բժշկական գիտությունների դոկտորներ
Կատեգորիա:Մյունխենի համալսարանի շրջանավարտներ
Կատեգորիա:1970 մահեր
Կատեգորիա:Ապրիլի 23 մահեր
Կատեգորիա:1888 ծնունդներ
Կատեգորիա:Օգոստոսի 19 ծնունդներ
Կատեգորիա:Խորհրդային գիտնականներ
Կատեգորիա:Խորհրդային պրոֆեսորներ
Մրգային թեյ

**Մրգային թեյ**, թեյի թուրմ, տարբեր տեսակի բոված բուսական հումքերի խառնուրդ՝ զտված մրգահյութի և մրգային էսենցիայի հավելումով։ Մրգային թեյերը կոչվում են «թեյ», բայց ըստ օրենքի և ապրանքային նշանի՝ «թեյի նման արտադրանք» են։
մինի|Հատիկավոր մրգային թեյ
Եռացրած ջրով մրգային թեյ պատրաստելիս ստացվում է տաք ըմպելիք՝ թթվաշ - դառնահամ, շագանակագույն կամ մուգ շագանակագույն հաճելի մրգային թուրմ, որը սովորաբար օգտագործում են շաքարով և առանց կաթի։ Փոխարինում է բնական թեյին, գրեթե չի զիջում նրան սննդային արժեքով, բայց չի պարունակում ալկալոիդներ (տանին և կոֆեին)։ Մրգային թեյը հեշտ լուծվող է և դյուրամարս, պարունակում է C, B1, B2, PP վիտամիններ։ ԽՍՀՄ-ում արտադրվում էին 14 տեսակի մրգային թեյեր, այդ թվում՝ ծիրանի, նարնջի, տանձի, ելակի, ազնվամորու, կիտրոնի, մորու, մեղրի, հատապտղային, բալի, խնձորի։

Մրգային թեյը պատրաստվում է վայրի տեսակի խնձորից և տանձից, ինչպես նաև եղերդակից, քանի որ դրանք, ի տարբերություն մշակված տեսակների, ունեն ավելի բարձր թթվայնություն, որն անհրաժեշտ է համի ամբողջականության համար։ Մրգային և հատապտղային բաղադրիչները, ինչպես նաև մրգային էսենցիան ավելացնում են փնջի բույրը։ Մրգային թեյի արտադրության ժամանակ հումքը մաքրվում, բովվում, մանրացվում և խառնվում է` ըստ բաղադրատոմսի։ Տաք վիճակում մրգահյութը ավելացվում է խառնուրդին, որպեսզի ստացվի խտացված մրգային թեյ, այնուհետև այն փաթեթավորում են բրիկետներով։ Միգահյութը կատարում է միահյուսող գործառույթ և ունի ներծծող հատկություն։ Բովվելու ընթացքում բուսական խառնուրդը ենթարկվում է նյութափոխանակության. ջուրը գոլորշանում է, շաքարը կարամելացվում է, սպիտակուցները և այլ նյութեր քայքայվում են, մեծանում է ջրի մեջ լուծվող նյութերի քանակը։ Եղերդակը բարձր ջերմաստիճանում ենթարկվում է ինուլինի հիդրոլիզի, որը մասնակիորեն վերածվում է ֆրուկտոզի։

Սկսած 2020 թվականի նոյեմբերի 28-ից պատժի սպառնալիքով Գերմանիայում կարգելվի վաճառել բուսական կամ մրգային թեյեր նորածինների և փոքր երեխաների համար, որոնք վաղուց հայտնի են շաքարի հավելումով, օշարակով, մրգահյութով, մեղրով, ածիկով և այլն։

## Պահպանում
Մրգային թեյի պատշաճ պահպանումը կարևոր է միասնական համ ստանալու համար, մրգերի հատկությունները պահանջում են զով և չոր պահպանում, և դրանք պետք է պահվեն մթության մեջ և հերմետիկ։ Մրգային թեյը կորցնում է որակը մյուս ուժեղ հոտավետ խոտաբույսերի և համեմունքների առկայության դեպքում։ Համապատասխանաբար, բացված տուփերն անհրաժեշտ է արագ օգտագործել։

## Գրականություն
Մրգային թեյ //Ապրանքային բառարան /Ի. Ա. Պուգարով (Գլխավոր խմբագիր), Մ։ Առևտրային գրականության պետական հրատարակչություն, 1961, հ.9. 460-462, էջ 890։

## Ծանոթագրություններ

Կատեգորիա:Թեյ
Կատեգորիա:Ըմպելիքներ
Հարավային բևեռային շրջագիծ

alt=|մինի|415x415փքս|Երկրի քարտեզի վրա գտնվող հարավային բևեռային շրջան (կարմիր գիծ)
մինի|290x290փքս|Հարավային բևեռային շրջագիծը նշված է կապույտ գույնով
**Հարավային բևեռային շրջագիծ,** երկու բևեռային շրջագծերից մեկն է և աշխարհագրական քարտեզների վրա նշված հինգ ընդգծված զուգահեռականներից ամենահարավայինը։ Ամենահարավային լայնությունն է, որտեղ կեսօրին արեգակնային սկավառակի կենտրոնը տեսանելի է միայն հունիսյան արևադարձի ժամանակ:Այն նաև ամենահյուսիսային լայնությունն է, որտեղ արևի սկավառակի կենտրոնը կեսգիշերին տեսանելի է միայն դեկտեմբերյան արևադարձի ժամանակ:Այս շրջագծից հարավ դիտվում են բևեռային ցերեկներ և գիշերներ։ Հարավային բևեռային շրջագիծը գտնվում է Անտարկտիկայում 66 ° 33′44 ″ (66.5622 °) սահմաններում, հվ լ 60 °-ից ցածր լայնություններում:Հարավային բևեռային շրջագծից հյուսիս գտնվում է հարավային բարեխառն կլիմայական գոտին։ Համապատասխան զուգահեռականը հյուսիսային կիսագնդում կոչվում է հյուսիսային բևեռային շրջագիծ։ Հարավային բևեռային շրջագիծը հատում է Հարավային օվկիանոսը, Անտարկտիդայի տարածքը,անցնում է Անտարկտիկական թերակղզու վրայով, այնուհետև ՝ Ուեդդելի ծովի, Լազարևի ծովի, Ռիսեր-Լարսեն ծովի, Տիեզերագնացների ծովի , Ամունդսենի ծովի, Համագործակցության ծովի, Էնդերբիի երկրի,  Արքայադուստր Էլիզաբեթի երկրի, Դեյվիսի ծով, Նոքսի ափի, Ճշմարտության ափի,  Մոուսոնի ծովում Վինչենցի ծոցի տարածքով։ Այնուհետև այն անցնում է օվկիանոսով ,ինչպես նաև Վիլկես,Նոկս,Բադդ,Բանզառե,Կլարա երկրների ափերով:Այնուհետև հարավային բևեռային շրջագիծը Անտարկտիդա մայրցամաքից հեռանում է ֆրանսիական «Դումոնտ-Դուրվիլ»  կայանի մոտակայքում ՝ Հարավային Օվկիանոսի Խաղաղ օվկիանոսի հատվածում։ Հարավային բևեռային շրջագծի ընդհանուր երկարությունը կազմում է մոտ 16 հազար կմ։

Հարավային բևեռային շրջագիծը ցույց է տալիս բևեռային ցերեկների և բևեռային գիշերների հյուսիսային սահմանը։ Հարավային բևեռային շրջագծից հարավ գտնվող ցանկացած վայրում, արևը 24 ժամվա ընթացքում հորիզոնից վեր է գտնվում  առնվազն տարին մեկ անգամ , և առնվազն տարին մեկ անգամ 24 ժամվա ընթացքում հորիզոնի վրա չի երևում։ Հարավային բևեռային շրջագծի վերևում այս իրադարձությունները տեղի են ունենում տարին մեկ անգամ ՝ համապատասխանաբար դեկտեմբերին և հունիսին։ Հարավային բևեռային շրջագիծը Անտարկտիկայի կլիմայական սահմանն է։

Անտարկտիկական կլիմայի խստության պատճառով Հարավային բևեռային շրջագծից  հարավ մշտական բնակիչներ չկան։ Ամբողջ բնակչությունն աշխատում է Անտարկտիդայի գիտական կայաններում։

## Հարավային բևեռային շրջագծի տարածքում գտնվող երկրներ
* Արգենտինա (Արգենտինյան Անտարկտիկա)

## Տես նաև
* Բևեռային շրջան
* Հյուսիսային բևեռային շրջան

## Ծանոթագրություններ

## Արտաքին հղումներ
* Antarctic circle org
* Map

Կատեգորիա:Անտարկտիկա
Կատեգորիա:Զուգահեռականներ
Էրիկ Մելրոզ Բրաուն

մինի|373x373փքս|1945 թ.-ի դեկտեմբերի 3-ին Բրաունն աշխարհում առաջինն էր, ով վայրէջք ավիակիրի վրա ռեակտիվ ինքնաթիռով:
**Էրիկ Մելրոզ (Ուինքլ) Բրաուն,**ՊԲՍ(, ), բրիտանական նավատորմի սպա, փորձարկող օդաչու, որը գրանցված է Գինեսի գրքում, որպես ռեկորդային թվով ինքնաթիռների տեսակներ փորձարկած օդաչու։ Բրիտանական ռազմածովային օդաչուների շրջանում ամենաշատ մրցանակներն ունի։

Բրաունին է պատկանում նաև տախտակամածից թռիչքների և վայրէջքների համաշխարհային ռեկորդը, համապատասխանաբար՝ 2,401 և 2,271։  Հայտնի է նաև բոլոր տեսակի թռչող ապարատներ վարելու համար ՝ սավառնակ, կործանիչ, ռմբակոծիչ, թռչող նավ և ուղղաթիռ։ Երկրորդ աշխարհամարտի տարիներին նա փորձարկում էր նաև գերմանական ինքնաթիռներ, այդ թվում ռեակտիվ։ Հետպատերազմյան շրջանում նա առաջինն էր, ով փորձարկում էր ռեակտիվ տեխնիկա։

## Ծանոթագրություններ

## Արտաքին հղումներ

* Էրիկ Բրաուն, հարցազրույց է ունեցել BBC Radio 4-ի iPM ծրագրի հետ
* BBC- ի նախկին տիեզերական թղթակից Ռեջ Շիրիլը հարցազրույց է տվել Էրիկ Բրաունի հետ 2008 թ
* Բրաունի «Թևերի տարօրինակ և հիասքանչ» գրքի վաճառքի նկարագրությունը (պարագրաֆ 63/65)
* Էրիկ Բրաունի հոդվածների և հրապարակումների ցանկ ՝ 
* The Sea Vampire ''LZ551The Sea Vampire LZ551 / G Fleet Air Arm թանգարանում ՝ Եովիլթոն/G'' at the Fleet Air Arm Museum, Yeovilton
* Video of test pilot Eric "Winkle" Brown landing a Sea Vampire on the experimental rubber deck fitted to HMS ''Warrior''.
* ''Captain Eric Brown: Wedded to German Aviation for Better or Worse''
* Captain Eric Brown discusses (episode 40 on Astrotalkuk.org) his private meeting with Yuri Gagarin in London on 13 July 1961. 
* "Deck-landing the Sea Vampire" a 1945 *Flight* article on Brown's deck-landing trials of the Sea Vampire
* 
* Կայսերական ռազմական թանգարանի հարցազրույցը 1991 թվականին
* Կայսերական պատերազմի թանգարանի հարցազրույցը 1992 թվականից
* Մաունտբետտենի դասախոսությունն ուղիղ հեռարձակվում է

Կատեգորիա:Գինեսի գրքի ռեկորդակիրներ
Կատեգորիա:Երկրորդ համաշխարհային պատերազմի մասնակիցներ
Սադրիչ հարց

**Սադրիչ հարց** կամ **հարց նախանշված պատասխանով** (), տրամաբանական սխալի օրինակ, հարց, որի կազմում ակներևաբար պարունակում է հակասություն, անհիմն կամ ակնհայտ սխալ ենթադրություն, որն էապես բարդացնում է ուղիղ պատասխան ստանալը («այո» կամ «ոչ»)։

## Նկարագրություն
Սովորաբար նման հարցերն օգտագործում են որպես հռետորական գործիք, որը զրուցակցին անելանելի իրավիճակի մեջ է գցում, ստիպում հաստատել կամ հերքել հարցում թաքնված պնդումը, որը կարող է կեղծ լինել։

Որպես սադրիչ հարցի դասական օրինակ կարող է ծառայել հետևյալը՝ «դադարե՞լ եք ծեծել ձեր կնոջը»։ Ակնհայտ է, որ պատասխանելով «այո» զրուցակիցն ակամա հաստատում է, որ նախկինում ծեծել է կնոջը, իսկ պատասխանելով «ոչ» հաստատում է, որ դեռ ծեծում է կնոջը, ընդ որում երկու պնդումներն էլ կարող են կեղծ լինել։

Սակայն որոշակի հանգամանքներում տրված այս հարցը արդեն չի կարող համարվել սադրիչ, օրինակ, եթե վերոնշյալ հարցը տրվեր դատական քննության ժամանակ, որտեղ ամուսինը կխոստովաներ կնոջը ծեծելը։

## Պաշտպանություն
Այս վիճաբանությունից դուրս գալու ընդհանուր եղանակը ոչ թե հարցին պատասխանելն է (օրինակ՝ «այո» կամ «ոչ» պարզ պատասխանից), այլ մարտահրավեր նետել հարցի հետևում թաքնված ենթադրությանը։ Վերոնշյալ օրնակում «դադարե՞լ եք ծեծել ձեր կնոջը» հարցի պատասխանը կլիներ. «Ես *երբեք* չեմ ծեծել իմ կնոջը»։ Դա վերացնում է սպասվող պատասխանի երկիմաստությունը՝ անվավեր դարձնելով մարտավարությունը։ Հավանաբար հարցատուն կպատասխանի՝ մեղադրելով հարցին խուսափելով պատասխանողին։

## Պատմական օրինակներ
Դիոգենես Լայերտացին գրել է հույն փիլիսոփա Մենեդեմուսի համառոտ կենսագրությունը, որտեղ նա պատմում է․ 
 
1996 թվականի մայիսի 12-ին Մադլեն Օլբրայթը (ԱՄՆ-ի դեսպանը ՄԱԿ-ում) ծուղակն է ընկել՝ պատասխանելով սադրիչ հարցի (և հետո զղջացել, որ չի վիճարկել) *«60 րոպե»* հեռուստաշոուի ընթացքում։ Լեսլի Ստալը հարցրել է ՄԱԿ-ի՝ Իրաքի դեմ պատժամիջոցների հետևանքների մասին. «Մենք լսել ենք, որ կես միլիոն երեխա է մահացել։ Ի նկատի, ունեմ դա ավելին է, քան Հիրոսիմայում մահացածները։ Եվ, գիտեք, այդ գինն արժե՞ր»։ Անհայտ զոհերի թիվը կասկածի ենթարկելու կամ թե նրանցից քանիսը կարող էր լինել պատժամիջոցների շնորհիվ քննարկելու փոխարեն Մադլեն Օլբրայթն ասել է. «Ես կարծում եմ՝ դա բավականին դժվար ընտրություն է, բայց այդ գինն արժեր»։ Ավելի ուշ նա գրել է այս պատասխանի մասին.  

## Ծանոթագրություններ

Կատեգորիա:Հռետորություն
Կատեգորիա:Տրամաբանական սխալներ
Կատեգորիա:Տրամաբանություն
Հայ-լիբանանյան հարաբերություններ

**Հայ-լիբանանյան հարաբերություններ**, դիվանագիտական հարաբերություններ Հայաստանի և Լիբանանի միջև։ Վերջինս Հայոց ցեղասպանությունը ճանաչած Արաբական պետությունների լիգայի առաջին անդամն է։

## Հայաստանի դերը Երկրորդ լիբանանյան պատերազմի ժամանակ
2006 թվականին՝ Երկրորդ լիբանանյան պատերազմի ժամանակ, Հայաստանը մարդասիրական օգնություն է ուղարկել Լիբանան. փոխանցվել են դեղամիջոցներ և առաջին օգնության միջոցներ։

## Հայոց ցեղասպանության ճանաչում
2000 թվականի մայիսի 12-ին Լիբանանի խորհրդարանը կողմ է քվեարկել Հայոց ցեղասպանության ճանաչմանը։ Լիբանանը դարձել է առաջին արաբախոս երկիրը, որը ճանաչել է այն։

## Մշակութային հարաբերություններ
Լիբանանում հայ համայնքը մի քանի քաղաքական կուսակցություն ունի։ ՀՅԴ-ն Լիբանանի խոշորագույն հայկական կուսակցությունն է, որը ներկայումս ընդգրկված է կառավարության և «Մարտի 8» կոալիցիայի կազմում։ Սակայն կան նաև կուսակցություններ, որոնք աջակցում են ընդդիմադիր «Մարտի 14» կոալիցիային։ Երկրների միջև վիզային ռեժիմ չի սահմանվել։

Լիբանանում գործում են տասնյակ հայկական դպրոցներ, համալսարաններ, մանկապարտեզներ և տարբեր հաստատություններ։ Բեյրութի հայաշատ թաղամասերից մեկը Բուրջ Համուդն է․ երկրի բնակչության թվով երկրորդ ազգությունը հենց հայերն են։

## Տես նաև
* Հայոց ցեղասպանության ճանաչում
* Հայերը Լիբանանում

## Ծանոթագրություններ

Կատեգորիա:Հայ-լիբանանյան հարաբերություններ
Ղոդս (քաղաք)

**Ղոդս** (, նաև` **Շահր-է Ղոդս**՝ Ղոդս քաղաք, նախկինում նաև **Քարաջ, Քալե Հասան** և **Քալե-յե Հասան Խան**), քաղաք Իրանի կենտրոնական մասում` Թեհրան օսթանում, Թեհրան քաղաքից դեպի արևմուտք։ Հանդիսանում է համանուն շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։ Մինչեւ 1989 թվականը պաշտոնապես քաղաքապետություն դառնալն այն կոչվում էր **Քալե Հասան**։

## Բնակչություն
Քաղաքի բնակչությունը 2016 թվականի մարդահամարի տվյալներով կազմում էր 309 609 մարդ, որոնք կազմում էին 94 532 տնտեսություն։
Ղոդսը Թեհրան օսթանի բնակչությամբ չորրորդ ամենախոշոր քաղաքն է` Թեհրանից, Իսլամշեհրից և Շահրիարից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Բարձրագույն կրթություն
Քաղաքն ունի երեք համալսարան՝ Ազադի իսլամական համալսարանը՝ Շահր-է Ղոդսի մասնաճյուղը, Կիրառական գիտությունների ու տեխնոլոգիայի համալսարանը՝ Շահր-է Ղոդսի մասնաճյուղը եւ Փայամ-է Նուր համալսարանը։

## Սպորտ
մինի|«Շահր-է Ղոդս» մարզադաշտ
Պարսկական «Փայքան Գալֆ Փրո Լիգ» խումբը խաղում է «Շահր-է Ղոդս» մարզադաշտում։

## Ծանոթագրություններ
Ասիայի քաղաքակրթությունների թանգարան

**Ասիայի քաղաքակրթությունների թանգարան** (անգլ. *Asian Civilisations Museum*), թանգարան Սինգապուրում, որը ներկայացնում է իր մշակութային արմատներն ու արժեքները։ Թանգարանը պատմում է վերջին հինգ հազար տարիների ասիական ժողովուրդների մշակույթների մասին։ Ցուցահանդեսների ընդհանուր մակերեսը կազմում է 14 հազար մ², ներառում է 11 թեմատիկ պատկերասրահներ, 1500 պատմական արտեֆակտներ, ինչպես նաև ամբողջ տարվա ընթացքում փոփոխական ցուցադրություններ։

thumb|Ասիայի քաղաքակրթությունների թանգարանը Սինգապուր գետի կողնից։|alt=|կենտրոն|860x860փքս

Թանգարանը տեղակայված է Սինգապուր գետի ափին` 1 Empress Place, Սինգապուր 179555 հասցեում։

Թանգարանում գործում է ասիական ռեստորան, որտեղ առաջարկում են տարբեր տարածաշրջանների նրբախորտիկներ։ Թանգարանի շենքում կան նաև տարբեր սրահներ` տոնակատարություններ անցկացնելու համար։ Թանգարանում կա նաև հուշանվերների խանութ։

thumb|Ասիայի քաղաքակրթությունների թանգարան։|alt=|կենտրոն|529x529px

## Ծանոթագրություններ

## Գրականություն
*

## Արտաքին հղումներ
*https://www.nhb.gov.sg/acm/
*https://singapore-academy.org/index.php/en/education/library-media-center/singapore-museums/item/227-asian-civilisations-museum

Կատեգորիա:1997 հիմնադրումներ Սինգապուրում
Կատեգորիա:1997 հիմնադրված թանգարաններ
Կատեգորիա:Ասիական մշակույթ
Կատեգորիա:Սինգապուրի թանգարաններ
Կատեգորիա:Սինգապուրի մշակույթ
Կատեգորիա:Սինգապուրի պատմություն
Կատեգորիա:Սինգապուրի տեսարժան վայրեր
Խաչի կանգնեցում (նկար)

**Խաչի կանգնեցում**, նիդերլանդացի նկարիչ Պիտեր Պաուլ Ռուբենսի եռածավալ` եռափեղկ նկար (տրիպտիխ), նկարված 1610-1611 թվականներին։ Ռուբենսը այս կտավը ստեղծել է Իտալիան լքելուց հետո, Ֆլանդրիա (Բելգիա) վերադառնալու համար։

Այս կտավը հստակորեն պատկերում է իտալական վերածննդի և բարոկկո ոճի նկարիչներ Կարավաջոյի, Տիցիանի և Միքելանջելոյի ազդեցությունը Ռուբենսի վրա։ Բայց, նախ և առաջ, այս կտավը Ռուբենսին տալիս է իր ժամանակի նիդերլանդացի  նկարչության իսկական վարպետի կարգավիճակ։ Բացի այդ, եռածավալ նկարը նաև ազդարարում է բարոկկոյի շրջանի գալուստը։

Ռուբենսի ստեղծագործությունը բաժանված է երեք հստակ մասի։ Ձախ կողմում ներկայացված են սուրբ Մարիամ Մագդաղենացին և մի խումբ կանայք, որոնք ձեռքին երեխա են պահում։ Ներքևի հատվածում պատկերվել են Սուրբ Հովհաննեսը և Կույսը։ Աջ պաննոյում երևում է հռոմեական բանակը։ Եվ ի վերջո, կենտրոնական պաննոն երևան է հանում մկանուտ տղամարդկանց բազմության լարվածությունը, ովքեր փորձում են բարձրացնել խաչը և խաչի վրա գտնվող Հիսուսին։

Կտավը այժմ գտնվում է Բելգիայի Անտվերպեն քաղաքի Սուրբ Աստվածամոր տաճարում, Ռուբենսի այլ գործերի կողքին:Նապոլեոն Բոնապարտ կայսեր կառավարման ժամանակ կայսրը կտավը տարել է Փարիզ  «Խաչից իջեցումը»  կտավի հետ միասին և միայն 1815 թվականին Ռուբենսի երկու նկարները վերադարձան Անտվերպեն։

## Ծանոթագրություններ

Կատեգորիա:1609 նկարներ
Կատեգորիա:1638 նկարներ
Կատեգորիա:Բնօրինակում անաղբյուր հոդվածներ
Կատեգորիա:Եռապատկերներ
Կատեգորիա:Պիտեր Պաուլ Ռուբենսի նկարներ
Չիկագոյի գիտության և արդյունաբերության թանգարան

**Չիկագոյի գիտության և արդյունաբերության թանգարան,** () գտնվում է Չիկագոյի  Իլինոյս  նահանգում ՝ Հայդ Պարկի տարածքում։ Այն նախագծվել է գեղեցիկ արվեստների () պալատում 1893 թվականի Համաշխարհային ցուցահանդեսի համար։ Թանգարանը Չիկագոյի չորրորդ մշակութային կարևոր վայրերից է։

2005 թ.-ին անցկացված հարցման արդյունքում «Չիկագո տրիբունի» ընթերցողները ընտրեցին Չիկագոյի գիտության և արդյունաբերության թանգարանը՝ որպես «Չիկագոյի յոթ հրաշալիքներից մեկը», Միչիգան լճից, Չիկագոյի մետրոյից, Ուիլիս-թաուերից, Water Tower-ից  և Չիկագոյի համալսարանից հետո։

## Պատմություն
Գեղեցիկ արվեստի պալատը նախագծվել է Չարլզ Բ. Ատվուդի կողմից։ Ի տարբերություն «Սպիտակ քաղաքի» մյուս շենքերի, դրա ճակատը պատրաստված էր աղյուսից և ծածկված սվաղով։ Համաշխարհային ցուցահանդեսից հետո այն տեղափոխվեց Կոլումբիայի թանգարան, նախքան  բնական պատմության դաշտային թանգարան դառնալը։

Երբ 1920 թվականին բացվեց նոր դաշտային թանգարան, հին տարածքը թափուր մնաց։ Չիկագոյի գեղարվեստի ինստիտուտի պրոֆեսոր Լորադո Թաֆթը արշավ  կազմակերպեց շենքի վերականգնման և նոր արվեստի թանգարանի վերափոխման համար։ Մի քանի տարի անց շենքն ընտրվեց գիտության թանգարան։

Գիտության թանգարանի վերածվելիս շենքի արտաքին մասը ձևափոխվել է կրաքարի` ամբողջովին պահպանելով 1893 թ.-ի  Բոզար ոճը, իսկ ներսը, որը նախագծված էր Ալֆրեդ Պ.Շոուի կողմից,  վերափոխվել է «մարդատար-փոստատար շոգենավի» ոճով։

## Ծանոթագրություններ

## Արտաքին հղումներ
* https://www.msichicago.org/

Կատեգորիա:Չիկագոյի թանգարաններ
Կատեգորիա:Համաշխարհային ցուցահանդեսներ
Կատեգորիա:1933 հիմնադրված թանգարաններ
Կատեգորիա:1933 հիմնադրումներ ԱՄՆ-ում